סיפור על ציפור
סיפור שמעתי על ציפור; כסופת-כנף, פז - מקור; נוסקת חיש - כקרן אור; צוללת - לא תדע מגור; ללא מנוח - ליל ויום; תצלול, תדאה, תצפה, תתור; הר וגיא ושמי מרום; ומרחבו של ים הדור; יבער לבה, יפעם בלי דום; בעוז כמיהה לזוהר-אור; לא אב לו, זמן ולא מקום; אינסוף יאיר, נצחי,טהור; והוא שירה, אמת, חרות; זוכה בו - לו הוא לצמיתות; אותו בקשה ללא לאות; צפור כסופה, סיפור פשוט; צייד ערום אותה חמד; טמן בה פח - אש בו, ברק; אורו - כאור אמת כמעט; ומות בו והוד - הוד סרק; כמיהה כולה לנצח-דרור; לאור-אמת יניס השחור; בעוז-מעוף צנחה ציפור; לפח האש יזהיר כאור; שניה חלפה ועוד שניות; גברה האש הלוך וגבור; אוכלה בלהט תאוות; ציפור כסופה, כמהה לדרור; סיפור שמעתי על ציפור; כמיהה כולה לטוהר-אור; צייד ערום כרה לה בור; באש אוכלה ציפור הדרור; ומן האפר האפור; של מות תאווה וכפור; שבה, עלתה אותה ציפור; כסופה, זכה - כקרן אור; כי אין במלוא תבל כבלים; כוחות, פלאים, או ציידים; יכלו לגבור על כיסופים,; לדרור, לאור למרחבים; 